Lenkijos krašto ūkio banko rūmai

Lenkijos krašto ūkio banko rūmai – pastatas Senamiestyje, Vilniuje. Projekto autoriai – J. Pankovskis, St. Gelenzovskis ir Janas Borovskis.

 Istorija 

Nuo XVI a. rūmų vieta priklausė Radviloms. XVIII a. teritorija buvo padalinta į kelis sklypus, per kuriuos XIX a. ketvirtajame dešimtmetyje buvo nutiestas Jurgio prospektas. 1921 m. sklypas priklausė S. Grabovskiui. Jame buvo įrengtos medinės mineralinio vandens parduotuvėlės, fotografavimo paviljonas. 1936 m. sklypą įsigijo Lenkijos krašto ūkio banko Vilniaus skyrius. Rūmų statyba vyko 1937–1938 m. 1938 m. banko kieme buvo pastatytas garažas (projekto autoriai – J. Pankovskis, St. Gelenzovskis ir J. Borovskis).

1940 m. pastatas buvo nacionalizuotas. 1940–1941 m. jo pirmuosiuose dviejuose aukštuose buvo įsikūręs LKP(b) Vilniaus miesto komitetas. 1944–1950 m. rūmuose veikė LKP(b) CK kadrų ir organizacinio partinio darbo skyriai. 1950–1990 m. pastate veikė LLKJS CK ir laikraščių „Genys“ ir „Jaunimo gretos“ redakcijos.Juozapas Romualdas Bagušauskas, Vytautas Jurkštas. Komjaunimo Centro Komiteto rūmai. Lietuvos TSR istorijos ir kultūros paminklų sąvadas, T. 1 (Vilnius). – Vilnius: Vyriausioji enciklopedijų redakcija, 1988. 343-344 psl.

1990–1995 m. pastate veikė Lietuvos jaunimo forumas, Vilniaus miesto valdybos skyriaihttp://tar.tic.lt/Default.aspx?id=2&item=results&aktoid=F642F43B-B77A-40C4-8163-1F6DC49265EF, Lietuvos Respublikos finansų ministerijahttp://tar.tic.lt/Default.aspx?id=2&item=results&aktoid=DF5BB81A-B9A6-4337-B6E1-C486A2F17D3C ir „Bičiulystės“ redakcija. 1995–2005 m. rūmuose dirbo Vilniaus apskrities viršininko administracija.http://tar.tic.lt/Default.aspx?id=2&item=results&aktoid=49ABA755-095B-4973-97E2-68977766D295 2005–2006 m. statinys rekonstruotas. Nuo 2006 m. čia įsikūrusi „Kristiana“.

 Šaltiniai 

Kategorija:Vilniaus pastatai